Ердоган: САЩ искат да поставят Турция на колене. Няма да стане! - Поглед Инфо
17.10.2018 4209
Намираш се в: Начало » Свят » Ердоган: САЩ искат да поставят Турция на колене. Няма да стане!
Ердоган: САЩ искат да поставят Турция на колене. Няма да стане!
07.12.2017, 06:05 2892
/Поглед.инфо/ Президентът на Турция Таип Ердоган е възмутен от това, че Америка се меси във вътрешната политика на страната. Той счита за неприемливо, че Щатите искат да диктуват условия на всички държави в света, в това число и на Турция, съобщава ТАСС.
Ердоган заяви, че американците са станали съвсем нагли. Толкова не им е харесал отказа на Турция да следва натрапените от отвъд океана указания, че САЩ имат дързостта да отмъщават за това. Американците започнаха по-тясно да сътрудничат със съучастниците си в Турция и се опитват чрез тях да дискредитират политиците на страната.
Съучастниците на янките са онези същите хора, които през 2016 година се опитаха да организират държавен преврат в Турция. Разбираемо е, че те няма да действат за благото на страната, та нали изпълняват заповедите на американците, целта на които е да поставят Турция на колене.
Нагледен пример за влиянието на САЩ е нашумялата история с бившия министър на икономиката на Турция Зафер Чаглаян, когото обвиниха, че е получил подкуп. Делото беше изфабрикувано, а Реза Зараб, който заяви, че дал подкуп на бившия чиновник просто го е излъгал. Съдът се провеждаше в САЩ. Там бяха представени фалшиви данни от хора, причастни към опита за организиране на държавен преврат в Турция.
Очевидно американците провокираха тази ситуация не само за да осъдят невиновния, но и с това да дискредитират Турция, да предизвикат недоверие към нейните политици, както към излезлите в оставка, така и към действащите. Ердоган се възмущава от тази ситуация – САЩ нямат права да съдят гражданите на Турция и да произнасят срещу тях каквито и да било обвинения.
Турският лидер заема твърда позиция в отношенията с Америка. Той даде да се разбере, че няма да позволи на Щатите да се месят във вътрешната политика на страната и да я дискредитират.